Jesce sole!

Jesce sole! è na canzóna populare d''a tradizzióne napulitana, ca se fà risalí ô régno 'e Fedderico II, attuórno ô 1200. È cunzederata 'a cchiù antica canzóna napulitana ca è arrevata fin'ê juórne nuóste.

Testo
'O testo origginale d''a canzóna è juto perduto, specialmènte pecché 'a canzóna tenéva principalmènte na diffusióne orale 'nfra 'e lavannare napulitane e 'o testo è cagnato cchiù e cchiù vòte 'nfra 'e sciecule. Nu frantummo d''o presunto testo origginale è arrivato fin''ê juórne nuóste grazzie a nu codece 'e rime medioevale, ca fuje trascritto 'a Ettore De Mura dint'a l'Enciclopedía d''a Canzóna Napulitana:

Jesce sole, jesce sole
nun te fa' cchiù suspirà
Siente mai ca le ffigliuole
hanno tanto da prià...

Giambattista Basile ne scrive n'âta verzióne dint'a l'opera soja Lu cunto de li cunti, dint'â 'ntroduzzióne d''a jurnata quarta:

Jesce, jesce sole
scaglienta 'Mparatore!
Scanniello d'argiento
che vale quattociento,

ciento cinquanta
tutta la notte canta,
canta Viola
lo mastro de la scola,

o mastro mastro
mannancenne priesto,
ca scenne mastro Tiesto
co lanze co spate,
co l'aucielle accompagnate

Sona, sona zampognella,
ca t'accatto la gonnella,
la gonnella de scarlato,
si non suone te rompo la capo.

Non chiovere, non chiovere,
ca voglio ire a movere!
a movere lo grano
de mastro Giuliano.

Mastro Giuliano
prestame la lanza,
ca voglio ire 'n Franza,
da Franza a Lommardia
dove sta madamma Lucia!

'A canzóna fuje misa pure d''o musecante napulitano Roberto De Simone dint'a l'opera soja 'A jatta Cennerentola d''o 1976, ausanno 'e paròle ca fujène citate 'a De Mura.

Vvoce currelate
Canzona napulitana

Categurìa:'E canzone napulitane